TESLA กลายเป็นบริษัทรถยนต์ มูลค่ามากสุดในโลกแซงหน้า TOYOTA เป็นครั้งแรกในประวัติศาสตร์
ราคาหุ้น TESLA แตะ $1,000 ทำให้บริษัท TESLA มีมูลค่า 5.8 ล้านล้าน แซงหน้ามูลค่าบริษัท TOYOTA นี่นับเป็นครั้งแรกในประวัติศาสตร์ ที่บริษัทรถยนต์ที่ใหญ่สุดในโลก เป็นผู้ผลิตรถยนต์ไฟฟ้า และนี่อาจเป็นสัญญาณที่บ่งบอกในอนาคตหลายเรื่อง
10 มิ.ย. 2563

เมื่อไม่กี่นาทีที่ผ่านมา ราคาหุ้น TESLA แตะ $1,000 ทำให้บริษัท TESLA มีมูลค่า 5.8 ล้านล้าน แซงหน้ามูลค่าบริษัท TOYOTA
นี่นับเป็นครั้งแรกในประวัติศาสตร์ ที่บริษัทรถยนต์ที่ใหญ่สุดในโลก เป็นผู้ผลิตรถยนต์ไฟฟ้า และนี่อาจเป็นสัญญาณที่บ่งบอกในอนาคตหลายเรื่อง
1.ตลาดกำลังให้มูลค่าสูงมากกับบริษัทที่เน้นผลิตรถที่ใช้ไฟฟ้า และกำลังให้มูลค่าต่ำมากกับบริษัทที่เน้นผลิตรถที่ใช้น้ำมัน
2.ตลาดมองไปข้างหน้าว่าเทรนด์ต่อจากนี้ โลกจะดำเนินเข้าสู่รถยนต์ที่ใช้ไฟฟ้า และน่าจะไม่มีวันย้อนกลับมาจุดเดิม
3.เห็นได้จากผู้ผลิตทั่วโลกต่างเปลี่ยนมาเน้นการผลิตรถยนต์ที่ใช้ไฟฟ้า แม้แต่ Mercedes-Benz แบรนด์ที่มีส่วนเกี่ยวข้องกับการคิดค้นรถที่ใช้น้ำมัน ก็ยังประกาศว่าจะเลิกพัฒนารถที่ใช้น้ำมันไปเมื่อเดือนกันยายน ปีที่แล้ว และน่าจะมีแบรนด์อื่นๆประกาศตามกันมา
4.ประเทศไทยยังมีความพร้อมด้านรถยนต์ที่ใช้ไฟฟ้าน้อยเมื่อเทียบกับประเทศอื่น เช่น จำนวนสถานีชาร์จ มาตรการสนับสนุนจากภาครัฐ
5.เมื่อรถยนต์ที่ใช้ไฟฟ้าทั่วโลกเติบโตขึ้น ก็จะส่งผลกระทบต่อโลกเก่าก็คือ อุตสาหกรรมของรถยนต์ที่ใช้น้ำมันจะเล็กลง
6.อุตสาหกรรมของรถยนต์ที่ใช้น้ำมันมีธุรกิจเกี่ยวเนื่องเป็นจำนวนมาก เช่น อะไหล่ และ ชิ้นส่วนต่างๆ ซึ่งหลายบริษัทในประเทศไทยจะได้รับผลกระทบ
7.อุตสาหกรรมของรถยนต์ที่ใช้ไฟฟ้า โดยเฉพาะแบตเตอรี่ จะยิ่งมีความสำคัญมากขึ้นในอนาคต
คำถามที่น่าคิดสำหรับข่าวนี้ก็คือ
วงการอุตสาหกรรมรถยนต์ในไทยจะเริ่มทำอะไร หลังจากเห็นข่าวนี้
หรือ ปล่อยให้ผ่านไป แล้วทำสิ่งเดิมๆต่อไป..